Document ID: 32006D0138

NÕUKOGU OTSUS,
20. veebruar 2006,
millega pikendatakse otsuse 82/530/EMÜ (mille kohaselt Ühendkuningriik võib lubada Mani saare pädevatel asutustel kohaldada lambaliha ning veise- ja vasikaliha puhul eriimpordilitsentside süsteemi) kohaldamisaega
(2006/138/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse 1972. aasta ühinemisakti protokolli nr 3, eriti selle artikli 1 lõiget 2 ja artikli 5 teist lõiku,
võttes arvesse komisjoni ettepanekut,
ning arvestades järgmist:
(1)
Ühenduse eeskirjadega, mis käsitlevad ühise turukorraldusega hõlmatud põllumajandustoodete kaubandust kolmandate riikidega, kohaldatakse Mani saare suhtes vastavalt ühinemisakti protokolli 3 artikli 1 lõikele 2 ja nõukogu 12. märtsi 1973. aasta määrusele (EMÜ) nr 706/73 Kanalisaarte ja Mani saare suhtes kohaldatava põllumajandustoodetega kauplemist käsitleva ühenduse korra kohta. (1)
(2)
Loomakasvatus on Mani saarel traditsiooniline tegevusala ja etendab keskset osa saare põllumajanduses.
(3)
Ühenduse õigusaktide kohaste Mani saare suhtes kohaldatavate ühisele turukorraldusele vastavate teatavate kolmandate riikidega sõlmitud kaubanduskokkulepete raames, mis reguleerisid Mani saare ja ühenduse vahelisi suhteid, oli soovitatav lubada saare ametiasutustel võtta teatavaid meetmeid kohaliku toodangu ja oma põllumajandustoetuste süsteemi kaitseks.
(4)
Seepärast sai Ühendkuningriik nõukogu otsusega 82/530/EMÜ (2) loa võimaldada Mani saare valitsusel kohaldada kolmandatest riikidest ja ühenduse liikmesriikidest pärit lambaliha ning veise- ja vasikaliha importimiseks erilitsentside süsteemi, ilma et see piiraks nõukogu 17. mai 1999. aasta määruses (EÜ) nr 1254/1999 veise- ja vasikalihaturu ühise korralduse kohta (3) ja nõukogu 19. detsembri 2001. aasta määruses (EÜ) nr 2529/2001 lamba- ja kitselihaturu ühise korralduse kohta (4) sätestatud kolmandate riikidega kauplemist käsitlevate meetmete kohaldamist. See luba oli antud ajavahemikuks, mis lõpeb 31. detsembril 2005.
(5)
Kõnealuse süsteemi kohaldamise ajal on Mani saarel jätkunud tegevus lamba- ja veisekasvatussektoris. Komisjon on nõukogule siiski teatanud, et nimetatud sektori struktuuriprobleemid võivad takistada loomakasvatussaaduste tootmise pikaajalist jätkusuutlikkust saarel. Seepärast pikendatakse kehtivat süsteemi viimast korda, et anda võimalus lamba- ja veiselihatööstuse ümberstruktureerimiseks Mani saarel.
(6)
Süsteemi jätkuvaks rakendamiseks pärast 31. detsembrit 2005 tuleks käesolevat otsust kohaldada alates 1. jaanuarist 2006.
(7)
Seepärast tuleks otsust 82/530/EMÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 82/530/EMÜ artikkel 2 asendatakse järgmisega:
“Artikkel 2
Käesolevat otsust kohaldatakse kuni 31. detsembrini 2010.”
Artikkel 2
Käesolevat otsust kohaldatakse alates 1. jaanuarist 2006.
Artikkel 3
Käesolev otsus on adresseeritud Suurbritannia ja Põhja-Iiri Ühendkuningriigile.
Brüssel, 20. veebruar 2006

Labels: 12
3
17
18